CELEX: 
Language: sl
Date: 2017-07-11 00:00:00
Title: IZVEDBENI SKLEP KOMISIJE (EU) .../… o predlogi za opis nacionalnih sistemov in postopkov za sprejem organizacij za članice in partnerice mreže EURES

IZVEDBENI SKLEP KOMISIJE (EU) .../…
            
            
               z dne 11.7.2017
            
            
               o predlogi za opis nacionalnih sistemov in postopkov za sprejem organizacij za članice in partnerice mreže EURES
            
            
               (Besedilo velja za EGP)
            
            
               EVROPSKA KOMISIJA JE –
            
            
               ob upoštevanju Pogodbe o delovanju Evropske unije,
            
            
               ob upoštevanju Uredbe (EU) 2016/589 Evropskega parlamenta in Sveta z dne 13. aprila 2016 o evropski mreži služb za zaposlovanje (EURES), dostopu delavcev do storitev na področju mobilnosti in nadaljnjem povezovanju trgov dela ter o spremembi uredb (EU) št. 492/2011 in (EU) št. 1296/2013
                  1
                ter zlasti člena 11(8) Uredbe,
            
            
               po posvetovanju z Odborom EURES, 
            
            
               ob upoštevanju naslednjega:
            
            
               (1)V Uredbi (EU) 2016/589 so med drugim določena osnovna načela in merila za sprejem članov in partnerjev mreže EURES. 
            
            
               (2)V skladu s členom 11(1) Uredbe (EU) 2016/589 bi morala vsaka država članica najpozneje do 13. maja 2018 vzpostaviti sistem za sprejem organizacij za članice in partnerice mreže EURES, za spremljanje njihovih dejavnosti in spoštovanja veljavnega prava pri uporabi te uredbe ter po potrebi za preklic njihovega sprejema.
            
            
               (3)Organizacije, ki v skladu s členom 40 Uredbe (EU) 2016/589 v prehodnem obdobju lahko sodelujejo kot članice in partnerice mreže EURES ter želijo po izteku prehodnega obdobja ostati del mreže EURES, morajo vložiti prošnje, ki bodo obravnavane s temi sistemi sprejema. 
            
            
               (4)Za javne službe za zaposlovanje, imenovane v skladu s členom 10 Uredbe (EU) 2016/589, se sistemi sprejema ne uporabljajo, vendar bi morale izpolnjevati obveznosti in merila, ki so določeni v navedenem členu.
            
            
               (5)V skladu s členom 11(6) in (7) Uredbe (EU) 2016/589 države članice prek nacionalnih uradov za usklajevanje obvestijo Evropski urad za usklajevanje o sistemih sprejema ter odobrenih in zavrnjenih prošnjah ali preklicih sprejema, Evropski urad za usklajevanje pa bi moral te informacije posredovati drugim nacionalnim uradom za usklajevanje.
            
            
               (6)S sistematično izmenjavo informacij in sodelovanjem med državami članicami se lahko podpira boljša kakovost zasnove nacionalnih sistemov sprejema in njihove uporabe. 
            
            
               (7)Da se zagotovita odprta izmenjava informacij in vzajemno učenje med državami članicami, je treba uporabljati skupno predlogo za opis nacionalnih sistemov sprejema in vzpostaviti mehanizem za izmenjavo informacij.
            
            
               (8)Predlogo bo treba morda sčasoma prilagoditi, da se bodo upoštevali spremembe na trgu storitev posredovanja zaposlitve in drugi dogodki. Zato je pomembno vzpostaviti model upravljanja, da se pred sprejetjem sprememb predloge zagotovita ustrezno posvetovanje in vključenost nacionalnih uradov za usklajevanje – 
            
            
               SPREJELA NASLEDNJI SKLEP: 
            
            
               Člen 1 
               Predmet urejanja
            
         
         
            
               V tem sklepu so določeni predloga, ki jo države članice uporabijo pri opisu svojih sistemov za sprejem članov in partnerjev mreže EURES, vzpostavljenih v skladu s členom 11(1) Uredbe (EU) 2016/589 (nacionalni sistemi sprejema), postopki za spreminjanje predloge ter mehanizmi za izmenjavo informacij o sistemih sprejema z drugimi državami članicami. 
            
            
               Člen 2 
               Splošna načela
            
            
               1.Države članice delijo informacije o svojih sistemih sprejema v skladu s skupno predlogo iz člena 6, v primeru sprememb pa te informacije tudi posodobijo. 
            
            
               2.Za namene sistemov sprejema vsaka država članica zagotovi naslednje funkcije:
            
            
               (a)obdelavo in ocenjevanje prošenj za pridobitev statusa člana ali partnerja mreže EURES; 
            
            
               (b)sklepe o odobritvi ali zavrnitvi teh prošenj in preklicu sprejema;
            
            
               (c)obravnavo pritožb o sklepih iz točke (b) in sprejemanje odločitev o njih ter pravna sredstva zoper take sklepe;
            
            
               (d)spremljanje skladnosti članov in partnerjev mreže EURES z nacionalnim sistemom sprejema in obveznostmi iz Uredbe (EU) 2016/589. 
            
            
               3.Države članice zagotovijo, da so prosilci jasno obveščeni o tem, kako se bodo obravnavale njihove prošnje, zlasti v zvezi z izmenjavo informacij o sklepih o sprejemu, spremljanju in preklicu z drugimi državami članicami. 
            
            
               Člen 3 
               Vloge in pristojnosti nacionalnih uradov za usklajevanje
            
            
               Kot je določeno v členu 11(6) Uredbe (EU) 2016/589, so nacionalni uradi za usklajevanje v svoji zadevni državi članici pristojni za obveščanje Evropskega urada za usklajevanje o nacionalnem sistemu sprejema in njegovi uporabi, zlasti z: 
            
            
               (a)zagotavljanjem informacij o nacionalnem sistemu sprejema, vključno z informacijami o vseh uporabljenih merilih in zahtevah, tako da predložijo izpolnjen obrazec skupne predloge iz člena 6 in ga po potrebi posodobijo; 
            
            
               (b)obveščanjem Evropskega urada za usklajevanje o članih in partnerjih mreže EURES, sprejetih v skladu z nacionalnim sistemom sprejema;
            
            
               (c)obveščanjem Evropskega urada za usklajevanje o vsaki zavrnitvi sprejema zaradi neskladnosti, zlasti s točko 1 oddelka 1 Priloge I k Uredbi (EU) 2016/589;
            
            
               (d)obveščanjem Evropskega urada za usklajevanje o vsakem preklicu sprejema članov in partnerjev mreže EURES ter razlogih zanj.
            
            
               Člen 4 
               Vloge in pristojnosti Evropskega urada za usklajevanje
            
            
               1.Evropski urad za usklajevanje je pristojen za podpiranje izmenjave informacij o nacionalnih sistemih sprejema in njihovem delovanju med državami članicami, zlasti z:
            
            
               (a)ustvarjanjem in vzdrževanjem namenskega oddelka ekstraneta portala EURES, na katerem so nacionalnim uradom za usklajevanje na voljo: 
            
            
               (i)predloga iz člena 6 ter vse povezane informacije o tem, kako jo izpolniti in predložiti; 
            
            
               (ii)vse informacije, ki jih nacionalni uradi za usklajevanje predložijo o sistemih sprejema in njihovi uporabi v skladu z Uredbo (EU) 2016/589 in tem sklepom, pri čemer je treba upoštevati obveznost Evropskega urada za usklajevanje, da informacije o uporabi v skladu s členom 11(6) in (7) Uredbe (EU) 2016/589 posreduje drugim nacionalnim uradom za usklajevanje; 
            
         
         
            
               (iii)skupni prostor za izmenjavo informacij o vzpostavitvi in delovanju nacionalnih sistemov sprejema;
            
            
               (b)zagotavljanjem morebitnih drugih orodij, usposabljanja in podpore, potrebnih za olajševanje izmenjave informacij in vzajemnega učenja o sistemih sprejema;
            
            
               (c)rednim obveščanjem skupine za usklajevanje o poteku izmenjave informacij ter po potrebi s predlaganjem sprememb predloge in postopkov.
            
            
               2.Evropski urad za usklajevanje s soglasjem posameznega nacionalnega urada za usklajevanje objavi seznam članov in partnerjev mreže EURES na portalu EURES. 
            
            
               Člen 5 
               Vloge in pristojnosti skupine za usklajevanje
            
            
               1.Skupina za usklajevanje podrobno spremlja delovanje nacionalnih sistemov sprejema ter je forum za izmenjavo stališč in dobre prakse za izboljšanje njihovega delovanja.
            
            
               2.Skupina za usklajevanje enkrat na leto pregleda uporabo tega sklepa in s tem prispeva k poročilu o dejavnostih in poročilu o naknadni oceni, ki ju Komisija pripravi v skladu s členoma 33 in 35 Uredbe (EU) 2016/589. 
            
            
               3.Če je treba prilagoditi ali spremeniti oddelek ekstraneta iz člena 4(a) ali kakršne koli informacije in dokumentacijo, povezane z njim, se Evropski urad za usklajevanje v skladu s členom 14 Uredbe (EU) 2016/589 pred sprejetjem nove različice posvetuje s skupino za usklajevanje. 
            
            
               Člen 6 
               Predloga
            
            
               1.Nacionalni uradi za usklajevanje za opis nacionalnih sistemov sprejema, uporabljenih meril in zahtev ter organov, imenovanih za njihovo upravljanje, uporabijo elektronsko različico predloge iz Priloge. 
            
            
               2.Izpolnjena predloga se takoj po vzpostavitvi nacionalnega sistema sprejema predloži Evropskemu uradu za usklajevanje. Kadar se spremenijo informacije, zagotovljene na tak način, nacionalni urad za usklajevanje posodobljene informacije takoj vnese v novo predlogo in jo predloži.
            
            
               Člen 7 
               Začetek veljavnosti
            
            
               1.Ta sklep začne veljati dvajseti dan po objavi v Uradnem listu Evropske unije.
            
            
               2.Evropski urad za usklajevanje nacionalnim uradom za usklajevanje na ekstranetu portala EURES najpozneje 1. decembra 2017 da na voljo elektronsko različico predloge iz Priloge, vse njene poznejše spremembe in vse druge ustrezne smernice. 
            
            
            
               V Bruslju, 11.7.2017
            
            
               
                     Za Komisijo
               
               
                     Predsednik
                     Jean-Claude JUNCKER
               
            
         
         
            
                  
                     (1)
                  UL L 107, 22.4.2016, str. 1. 
               
            
      
    ---documentbreak--- 
      
         
         
            
               SL
            
            
            
               PRILOGA I
            
            
            
               Predloga, ki jo nacionalni uradi za usklajevanje uporabijo za zagotavljanje informacij o nacionalnih sistemih in postopkih za sprejem organizacij za članice in partnerice mreže EURES
               
            
               Elektronska različica in vse konsolidirane pozneje spremenjene različice te predloge bodo nacionalnim uradom za usklajevanje na voljo na ekstranetu portala EURES.
            
            
            
               I. 
                     PRAVNA PODLAGA 
            
            
                  Sklic na nacionalne zakone/pravila/predpise.
            
            
            
               II.
                     POSTOPEK IZBORA ČLANOV IN PARTNERJEV MREŽE EURES 
            
            
               1.Metoda 
            
            
               a.Opišite izbrano metodo za izbor članov in partnerjev mreže EURES:
            
            
               I.razpis za prijavo interesa (odprt ali ciljno usmerjen na nekatere organizacije – če je ciljno usmerjen, navedite, na katere organizacije je usmerjen in zakaj)
            
            
               II.javno naročilo
            
            
               III.vabilo (če ste izbrali ta odgovor, navedite, katerim organizacijam ste ga poslali in zakaj)
            
            
               IV.drugo 
            
            
               b.Pojasnite, kako se zagotovi obveščanje javnosti (ali so obvestila na primer elektronsko objavljena).
                     
               
            
               2.Preprečevanje nasprotij interesov 
            
            
               Opišite ukrepe za preprečevanje nasprotij interesov na podlagi člena 2(2) tega sklepa.
            
         
         
            
                
            
            
               3.Organizacija postopka sprejema do odobritve 
            
            
               a.Organ, pristojen za obdelavo in ocenjevanje prošenj 
            
            
               b.Naloge organa 
            
            
            
               4.Postopek odobritve/obveščanje tretjih oseb
            
            
               a.Organ, pristojen za sklepe o odobritvi/zavrnitvi na podlagi ocene prošenj 
            
            
               b.Naloge organa
            
            
               c.Čas od prejema prošnje do obvestila prosilcev o odobritvi/zavrnitvi
            
            
               d.Opišite, kako so prosilci obveščeni o odobritvi/zavrnitvi prošnje.
            
            
               e.Opišite, kako se obravnava objava izbranih članov in partnerjev mreže EURES, da se zagotovi preglednost.
            
            
            
               5.Zagotavljanje dolžnega pravnega postopanja 
            
            
               a.Pristojni organ
            
            
               b.Pojasnite, kako se obravnavajo pritožbe v zvezi s sistemom sprejema. 
            
            
               c.Pravna sredstva, ki so na voljo po zavrnitvi sprejema. 
            
            
            
               6.Obdobje sprejema
            
            
               Ali je sprejem časovno omejen? Če je odgovor pritrdilen, na kolikšno obdobje?
            
            
         
         
            
               7.Postopek ponovnega sprejema
            
            
                  Opišite postopek in časovni načrt.
            
            
            
               8.Pristojbine za obravnavo prošenj
                  Ali se prosilcem zaračunavajo pristojbine? Če je odgovor pritrdilen, kako se določijo?
            
            
            
               III.
                     MERILA ZA SPREJEM 
            
            
               1.
                     Uporaba minimalnih meril iz Priloge I k Uredbi (EU) 2016/589.
            
            
            
               2.
                     Morebitna nacionalna merila in razlogi, zakaj so potrebna za namene iz  
                     člena 11(2) Uredbe (EU) 2016/589.
            
            
            
               IV.
                     SPREMLJANJE 
            
            
               1.Pristojni organ 
            
            
            
               2.Metoda (na podlagi podatkov, nadzor in revizija, naključni pregledi itd.) 
            
            
            
               3.Pogostost pregledov
            
            
            
               4.Obravnava pritožb, povezanih z delovanjem članov in partnerjev mreže EURES
            
            
            
               5.Posledice nespoštovanja zahtev sistema sprejema in obveznosti iz Uredbe (EU) 2016/589
            
         
         
            
            
               V.
                     POSTOPEK PREKLICA SPREJEMA
            
            
               1.
                     Pristojni organ 
            
            
            
               2.
                     Naloge organa
            
            
            
               3.
                     Opišite postopek in časovni načrt za obravnavo primerov.
            
            
            
               4. 
                     Pravna sredstva, ki so na voljo po preklicu. 
            
            
            
               VI.
                     MERILA ZA PREKLIC SPREJEMA
            
            
               Navedite nacionalna merila za preklic sprejema. 
                      
            
            
            
               VII. 
                     SEZNAM ČLANOV IN PARTNERJEV MREŽE EURES
            
            
               Seznam članov in partnerjev mreže EURES se priloži predlogi ob predložitvi Evropskemu uradu za usklajevanje ter se posodablja.